Pjesma o šumi

Šuma je stan za ptice,

igralište za vjeverice.

U njoj mirišu ciklame,

rastu u društvu ili same.

Šuma se mijenja i živi.

Zaklon je srni, skrovište gljivi.

Izvor ljepote, uzbuđenja,

šuma se mijenja,

šuma se mijenja…

Najljepše je dan ljetni,

Provesti u šumskoj šetnji.

Čekaju nas iznenađenja,

jer šuma se mijenja,

šuma se mijenja!

Odgovori na pitanja u svoju bilježnicu!

1. O čemu govori ova pjesma?
2. Koje životinje se spominju u pjesmi?
3. U koje godišnje doba je u šumi najljepše?
4. Koja je tema pjesme?
5. Nacrtaj šumu u proljeće.
6. Nauči pjesmicu napamet.